Diari Oficial de la Generalitat Valenciana


Sumari del DOGV 4147, del 13-12-2001 (2001/11987)

Informació pública de l'alternativa tècnica de programa d'actuació integrada de la unitat d'execució única delimitada en el pla de reforma interior de millora Platja Ciutat Jardí del Pla General d'Ordenació Urbana de Nules (Castelló).
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4147

Data del DOGV
:   13-12-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/11242


Organisme emissor
:   Gestora Urbanistica L'Estany, SL

Tipus de document
:   Anunci

Informació pública de l'alternativa tècnica de programa d'actuació integrada de la unitat d'execució única delimitada en el pla de reforma interior de millora Platja Ciutat Jardí del Pla General d'Ordenació Urbana de Nules (Castelló). [2001/M11884]
  
La mercantil Gestora Urbanística L'Estany, SL ha formulat, a l'empara del que estableixen els articles 44, 48 i 52 i concordants de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, alternativa tècnica de programa d'actuació integrada, acompanyada de pla de reforma interior de millora, per al desenvolupament de la unitat d'execució única delimitada en el pla de reforma interior de millora Platja Ciutat Jardí del Pla General d'Ordenació Urbana de Nules (Castelló).
  
D'acord amb el que estableix l'article 48 de la llei esmentada es fa constar que l'alternativa tècnica i els projectes complementaris presentats comprenen els següents documents: memòria del programa, pla de reforma interior de millora Platjaa Ciutat Jardí, document d'homologació i avantprojecte d'urbanització de la unitat d'execució única.
  
L'objecte de la iniciativa és l'ordenació detallada, programació i completa urbanització de l'àmbit de la unitat d'execució única delimitada en el pla de reforma interior de millora Platja Ciutat Jardí del Pla General d'Ordenació Urbana de Nules (Castelló) que comprén una superfície de 22.655,84 metres quadrats.
  
La notaria on estan protocol·litzats els documents és la del senyor Fernando Márquez Lerga, notari del Col·legi de València, amb residència a Nules (Castelló), i amb domicili al carrer de Santa Teresa, número 3, 12482 Nules (Castelló), número de protocol 1731.
  
L'exemplar depositat en l'Ajuntament de Nules va ser presentat en data 30 d'octubre de 2001, registre d'entrada número 4338, i s'identifica com a programa d'actuació integrada de la unitat d'execució única del pla de reforma interior de millora Platja Ciutat Jardí del PGOU de Nules.
  
En aplicació del que estableix l'article 48.1.C) en relació amb l'article 46.3 de la llei esmentada, se sotmet l'alternativa técnica de programa indicada, amb la documentació annexa, a informació pública per termini de 20 dies hàbils comptats des de l'última publicació d'aquest anunci en el Diari Oficial de la Generalitat Valenciana.
  
Durant aquest termini qualsevol persona podrà comparéixer en l'expressada notaria, en dia hàbil, de 10.00 a 13.30 hores, per a obtindre còpia de l'acta de protocol·lització dels documents esmentats o solicitar l'exhibició d'aquesta.
  
Així mateix, es fa constar la possibilitat de consultar en l'Ajuntament de Nules, en horari d'atenció al públic, les actuacions derivades de la documentació depositada, així com de presentar davant el propi ajuntament, per a incorporar-les a aquestes, tant al·legacions com alternatives tècniques que pretenguen competir amb l'exposada al públic, així com proposicions juridicoeconòmiques per a executar qualsevol de les alternatives.
  
Les proposicions juridicoeconòmiques es presentaran durant els cinc dies següents al venciment del termini indicat anteriorment.
  
Si durant l'exposició al públic d'aquesta iniciativa de programa, algú haguera iniciat una segona exposició d'una altra en competència amb aquella, serà procedent la pròrroga de terminis regulada en l'article 46.4 de la Llei 6/1994 esmentada.